Chipkaart tegen uitkeringsfraude | Computable.nl
Dit artikel is afkomstig van Computable.nl (https://www.computable.nl/artikel/225609). © Jaarbeurs IT Media. Talle debuut-produksies op Innibos | Netwerk24
Senter-tameletjie vir WP voor Haaie-stryd
Talle debuut-produksies op Innibos
04 Junie 2018 12:00
De Klerk Oelofse Foto: Jaco Marais
Die gebeure in die kleedkamer voor die laaste vertoning op ’n kunstefees, twee vriendinne op ’n padreis, drie susters en teenpole wat mekaar in ’n verhouding lok, kenmerk die vier debuutproduksies wat vanjaar op die Innibos Nasionale Laeveld-kunstefees in Mbombela aangebied word.
Die fees word vanjaar van 27 tot 30 Junie aangebied.
Die produksies is Kleedkamer blues met onder andere De Klerk Oelofse en Wessel Pretorius en Marthinus Basson as regisseur; Soebatsfontein met Sandra Prinsloo en Franci Swanepoel in ’n drama oor twee vriendinne op ’n padreis, 3 Susters met Nicole Holm, Margit Meyer-Rödenbeck en Lizz Meiring wat deur die slaggate en mynvelde van vrou-, dogter- en ma-wees reis, en die komedie Antie Pohl. Dié stuk handel oor teenpole wat mekaar aantrek en Sorina Erasmus en Cobus Venter speel daarin.
Ander toneelstukke wat Innibos vanjaar aanbied, is die veelbekroonde solostuk Die reuk van appels met Gideon Lombard. Dit is gegrond op wyle Mark Behr se gelyknamige roman en die stuk het vanjaar talle Fiësta-teaterpryse ontvang.
Nicole Holm Foto: Antonia Steyn
Nêrens, Noord-Kaap met De Klerk Oelofse, Geon Nel en Albert Pretorius het eweneens verskeie eerbewyse ontvang.
Op die gebied van komedie kom Manne deur Chris Vorster (ook die regisseur), Mike en Mavis met Elize Cawood en Wilson Dunster, My man se skelmpie se skelmpie se vrou en Dowwe Wicus en Dolla van der Merwe.
In nog solostukke tree Lizz Meiring op in Met ander woorde en Wynand van Vollenstee in ’n Gewigtige saak en Schalk Bezuidenhout in Snorseun.
Meer oor: Innibos Laeveld Nasionale Kunstefees | Sandra Prinsloo | De Klerk Oelofse | Mbombela | Teater | Feeste